Document ID: 32013D0661

NÕUKOGU OTSUS 2013/661/ÜVJP,
15. november 2013,
millega muudetakse nõukogu otsust 2010/413/ÜVJP, mis käsitleb Iraani vastu suunatud piiravaid meetmeid
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
võttes arvesse nõukogu 26. juuli 2010. aasta otsust 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, (1) ning eriti selle artikli 23 lõiget 2,
ning arvestades järgmist:
(1)
Nõukogu võttis 26. juulil 2010 vastu otsuse 2010/413/ÜVJP, mis käsitleb Iraani vastu suunatud piiravaid meetmeid.
(2)
Euroopa Liidu Üldkohus tühistas 6. septembril 2013 otsustega kohtuasjades T-493/10, (2) T-4/11 ja T-5/11, (3) T-12/11, (4) T-13/11, (5) T-24/11, (6) T-42/12 ja T-181/12, (7) T-57/12 (8) ja T-110/12 (9) nõukogu otsused kanda Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC ja Iranian Offshore Engineering & Construction Co. otsuse 2010/413/ÜVJP II lisas esitatud loetellu isikutest ja üksustest, kelle suhtes kohaldatakse piiravaid meetmeid.
(3)
Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC ja Iranian Offshore Engineering & Construction Co. tuleks uuesti kanda loetellu isikutest ja üksustest, kelle suhtes kohaldatakse piiravaid meetmeid, võttes arvesse nende kohta esitatud uusi põhjendusi.
(4)
Isikute ja üksuste loetellu, kelle suhtes kohaldatakse piiravaid meetmeid, tuleks kanda veel üks üksus ning tuleks muuta ühe teise üksuse, kelle suhtes kohaldatakse piiravaid meetmeid, tuvastamisandmeid.
(5)
Üldkohtu otsusega kohtuasjas T-421/11 (10) ei kanta üksust Qualitest FZE otsuse 2010/413/ÜVJP II lisas esitatud loetellu isikutest ja üksustest, kelle suhtes kohaldatakse piiravaid meetmeid,
ON VASTU VÕTNUD KÄESOLEVA OTSUSE:
Artikkel 1
Otsuse 2010/413/ÜVJP II lisa muudetakse vastavalt käesoleva otsuse lisas sätestatule.
Artikkel 2
Käesolev otsus jõustub selle Euroopa Liidu Teatajas avaldamise päeval.
Brüssel, 15. november 2013

Labels: 18
5
11